Музична скала

Тони у скали ше читаю и пишу зоз абецеду и зоз солмизацию.Palisca, Claude V. „Theory, theorists §5 Early Middle Ages”. Grove Music Online. Oxford Music Online.  Дьовани Батиста Дони  познат по тим же мено першей ноти „Ут“ (C), пременєл на „До“ (по шоре „ До, ре, ми, фа, сол, ла, си “ познате як солфедьо).McNaught, W. G. (1893). „The History and Uses of the Sol-fa Syllables”.Proceedings of the Musical Association. London: Novello, Ewer and Co. 19: 35—51. ISSN 0958-8442 doi:The History and Uses of the Sol-Fa Syllables 


а по солмизациї то: до (или ут), ре, ми, фа, сол (лєбо со), ла, си (лєбо ти), до. 

За тоти седем тони (ноти) хасную ше и пред'знаки: 

повисшовачкa (♯) зоз повисшовачку ше тон повисшує за полутон и додава ше му наставок - is (cis, dis, fis, gis, ais, his).

знїжовачкa (♭) зоз знїжовачку ше тон знїжує за полутон и додава ше наставок - еs (ces, des, fes, ges  итд.),

розришовачки (♮) зоз розришовачку ше повисшени лєбо знїжени тон розришує, враца ноту  на  першобутне станє (на ноту без пред'знака). 

Tиж ше тони можу и дупло повиcшиц (♯♯ = х (cisis, disis, fisis) и дупло знїжиц (♭♭) (ceses, deses, feses).

Винїмки

Окрем звичайних менох знїжених тонох (ces, des, fes и ges), даєдни знїжени тони ше наволую иншак:

♦ знїжени тон ,,е” ше нє вола „ees” алє  „es”, прето же ше у язику два исти вокали злїваю до єдного вокала.

♦ знїжени тон ,,а” ше нє вола ,,аеs  алє „as”, пре язични причини.

♦ знїжени тон ,,h” ше нє вола ,,hes” алє  „b”

Тиж ше и при дупло-знїжених тонох окрем /звичайнo (ceses, deses, eses, feses и geses) даєдни волаю иншак: 

♦ знїжен тон ,,аs” ше нє вола  ases  алє „asas”

♦знїжен тон ,,b” ше нє вола ,,bees” алє  „heses”

 Типи скалох 
Главни скали хтори ше у музики хасную то дурски, молски и хроматски:


Дурска скала (лєбо дур) то основна (такв. диятонска) скала. Дурски скали ше вше означую зоз вельку початну букву  C-dur,  D-dur, Es-dur, Cis-dur итд. 

Означую ше єй и такв. тетракорди (штири пошоровани тони). Тетракорди ше означую зоз просту смужку над нотами, хтора дакус заламана на концох. Постоя долнї (перши) и горнї (други) тетракорд. 

По новшей теориї музики Дур може буц природни, гармонски и мелодийски. 

 Природни дур ма полутони помедзи (III-IV) трецого-штвартого, и (VII-VIII) седмого-осмого ступня.right|thumb|334x334px|Дурска скала, означени цали и полутони на клавиятури.
 Гармонски дур (молдур) ма знїжени VI ♭ шести ступень у одношеню на природни и так доставаме полутони помедзи (III-IV) трецого-штвартого, (V-VI) пиятого-шестого и (VII-VIII) седмого-осмого ступня, и 1.1/2  степен и пол помедзи (VI-VII) шестого-седмого. За молдур характеристичне и по тим достал  мено (молдур) же ма перши тетракорд дурcки а други молски 
 Мелодийски дур ма знїжени и VI♭ шести и VII♭ седми ступень у одношеню на природни и так доставаме полутони помедзи (III-IV) трецого и четвртого и (V-VI) пиятого и шестого ступня.
Дурска скала зоз хтору ше перше стретаме и учиме то  C-dur скала. То основна скала и вона єдина скала хтора нє ма анї єден пред'знак (як и паралелни а-mol), т.є. C-dur єдина скала хтору на клавиру и гармоники граєме лєм на билих типкох (клавишох).

Мол


Молска скала (мол) настава кед почнєме шоровац тони од VI ступня (од тонa „а” у C-duru) дурскей скали. Мол може буц природни, гармонски и мелодийски: 

 Природни мол ма полутони помедзи  II - III (другого-трецого), и V - VI (пиятого-шестого) ступня.

 Гармонски мол настава кед повисшиме седми ступень природного мола #VII. Пре повисшени ступень у гармонским молу полутони ше находза помедзи II-III (другого-трецого), V-VI (пиятого-шестого) и VII-VIII (седмого-осмого) ступня, и находзи ше (1.1/2) цали и полтон (серб. степен и пол) помедзи VI-VII (шестого-седмого) ступня.

 Мелодийски мол настава кед повисшиме и шести и седми (#VI  и  #VII) ступень. У мелодийским молу полутони ше находза помедзи II-III (другого и трецого) и VII-VIII (седмого и осмого) ступня.

Молски скали ше розликую од дурских нотно и звучно а вше ше означую зоз малима буквами a-mol,      h-mol, fis-mol, g-mol итд.

Попри стандардних верзийох/типох мола, постоя и даєдни други молски скали, як напр. скала хтора ше у музики хаснує, такв. циґански мол. Циґански мол настава так же ше повисши # IV (штварти ступень) гармонского мола и достанєме полутони помедзи II-III (другого-трецого), IV-V (штвартого-пиятого), V-VI (пиятого-шестого) и VII-VIII (седмого-осмого) ступня, и (1.1/2) цали и полтон (серб,степен и пол) помедзи III-IV (трецого-штвартого) и VI-VII (шестого-седмого) ступня.

Перша молска скала хтора ше учи то а-mol (паралелни є зоз C-dur скалу), алє по даєдних теорийох музики ше учи с-mol, прето же є истоменни зоз C-dur скалу.


Илустрация хроматскей скали зоз звучним прикладом (на правим боку)

Хроматска скала составена зоз самих полутонох. У розпону (тонски обсяг) у октави ма 12 тони. Дзе ґод у основней диятонскей скали два сушедни тони вони даваю цали тон (серб. степен), помедзи нїх ше додава повисшени лєбо знїжени (хроматски) полутон и так настава хроматска скала (опатриц висше приклад).Радивој Лазић Властимир Перичић Основи теорије музике

Модуси

Попри дура и мола, скали хтори ше менєй хасную у музики то такв. „модуси“ (староцерковни скали). Постоя: йонски, дорски, фриґийски, лидийски, миксолидийски, еолски и локрийски модуси. 

Модуси наставаю од дурских скалох: 

 Йонски модус подполно исти як и дур,
 Дорски модус настава кед пошоруєме тони од другого ступня дурскей скали, 
 фриґийски од трецого ступня, итд. 
 Еолски модус од шесстого ступня хтори подполно исти як и природни мол, итд.

Тетракорди
Тетракорд то пошоровани штири тони єден за другим. Односно то подзелєна скала на два єданки часци од по штири тони. Скала ма  два тетракорди: перши (долнї) и други (горнї). Дурски скали маю два тетракорди хторим розпорядок цалих и полутонох исти. (илустрацийни приказ на правим боку).            

Гармонски дур-молдур ше састої од дурского и гармонского тетракорда, мелодийски дур ше состої од дурского и фриґийского итд.            

Долнї тетракорд каждого мола то молски тетракорд, а горнї тетракорди ше розликую. Природни мол ма горнї тетракорд фриґийски, гармонски ма гармонски, а мелодийски ма дурски тетракорд. Йонски модус ма обидва тетракорди дурски, дорски ма обидва молски, фриґийски ма обидва фриґийски, лидийски ма долнї лидийски а горнї зменшани (серб.умањени), миксолидийски ма долнї дурски, а горнї молски, еолски ма долнї молски, а горнї фриґийски, и локрийски ма долнї фриґийски, а горнї лидийски.

Октави-тонски системcenter|thumb|725x725px|Тонски систем, розпон од найнїзшого по найвисши тон у музики

Шицки тони розпоредзени до дзешец октавох хтори ше наволує тонски систем: субконтра, контра, велька, мала, перша, друга, треца, штварта и пията.

Ноти субконтра, контра и великей октави означую ше зоз велькима буквами, док ше други тони/ноти означую зоз малима буквами (напр. тон „C” у шицких октавох: 2C, 1C, C, c, c¹, c², c³, c4 и c5). 

Нота то знак за означованє тонох. Ноти по тирваню можу буц: 38x38px38x38px43x43px30x30px45x45px35x35px  цала нота, половка, штварцина, осмина, шеснастина, трицецдвойка, шейдзешатштварцинка итд.). 

Нотни ключи

Апсолутну висину тона и єй место одредзує нотни ключ, хтори ше пише на початку линийовей/нотней системи. Нєшка ше найбаржей хасную виолински G (Ґе) 56x56px и бас F (Еф)  54x54px ключ як и за алт и тенор C (Це) ключ. 47x47px 

Ключи хтори постоя то: 

Ґе - ключ (старофранцузки, виолински кључ/гушльов ключ стара руска назва.

Еф - ключ (бас ключ, басопрофондо, баритон)

Це - ключ (тенор, алт, сопран, мецосопран)

Илустрация нотних ключох:

 Литература 
 Benward, Bruce; Saker, Marilyn Nadine (2003). Music: In Theory and Practice, seventh edition: vol. 1. Boston: McGraw-Hill. стр. 25. ISBN 978-0-07-294262-0.
 Barbieri, Patrizio (2008). Enharmonic Instruments and Music, 1470–1900. Latina, Italy: Il Levante Libreria Editrice. ISBN 978-88-95203-14-0.
 Yamaguchi, Masaya (2006). The Complete Thesaurus of Musical Scales (revised изд.). New York: Masaya Music Services. ISBN 978-0-9676353-0-9.
 Hanon, C.L.. (2000). The Virtuoso Pianist. ISBN 9781569221440.. Cited in Baerman, Noah (2003). Baerman, Noah (2003). Big Book of Jazz Piano Improvisation. Alfred Music. стр. 33. ISBN 9780739031711.
 Lateef, Yusef (1981). Repository of Scales and Melodic Patterns.. Fana Music. Cited in Baerman (2003), pp. 33.
 Slonimsky, Nicolas (2000). Thesaurus of Scales and Melodic Patterns. ISBN 9780825672408.. Cited in Baerman (2003), pp. 33.

 Mitchell, Barry (2008). "An Explanation for the Emergence of Jazz (1956)". Theory of Music (16 January)
 Арнолф Шенберґ (1983). Structural Functions of Harmony  London and Boston: Faber and Faber. ISBN 978-0-571-13000-9. revised edition with corrections, edited by Leonard Stein. 

 Вонкашня вяза 

 Музична скала. bebicamusiceducation.wordpress.com
 SCALEMAKING - Analysis, Synthesis, and Coding. lucytune.com

 Референци 

Катеґория:Музична теория
Катеґория:Музични термини